‘ધ કપિલ શર્મા શો’ને આ અઠવાડિયામાં ફક્ત શનિવારે રજૂ કરવામાં આવશે. આ શો શનિવાર અને રવિવારે રજૂ કરવામાં આવે છે, પરંતુ આ અઠવાડિયે ફક્ત એક જ દિવસ રજૂ કરવામાં આવશે. કપિલ શર્મા અને સુનીલ ગ્રોવરના ઝઘડાને લઈને આ શો પહેલેથી જ ખૂબ ચર્ચામાં છે. સુનીલની સાથે અલી અસગર અને ચંદન પ્રભાકરે આ શોનો બૉયકૉટ કરતાં એ માટે રાજુ શ્રીવાસ્તવ, સુનીલ પાલ અને એહસાન કુરેશીને બોલાવવામાં આવ્યા હતા. જોકે તેમને બોલાવવા છતાં શોના ટેલિવિઝન રેટિંગ પૉઇન્ટ ખૂબ જ નીચે જતા રહ્યા હતા. કપિલના સ્વભાવને કારણે સેલિબ્રિટીઝ પણ શોને બૉયકૉટ કરી રહી છે એવા સમાચારો પણ ચાલી રહ્યા છે. તેથી આ શોનું શૂટિંગ પણ કૅન્સલ કરવામાં આવ્યું હતું. કપિલના શોની જગ્યાએ રવિવારે ‘ઇન્ડિયન આઇડલ’ની નવમી સીઝનનો ફિનાલે રજૂ કરવામાં આવશે.